《上元日与林谕德亨大商懋衡李世贤二侍讲饯同年陆叙州克深考绩西还联句十首 其一》
明代·程敏政

六年两觐一尊同，簪盍今看笑语中。盈缺共怜天上月，分飞翻恨雪边风。

雷陈胶漆心长在，李杜文章思不穷。怅别那堪还话别，春云撩恨满城东。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。